Διαχείριση του Νερού Ταμιευτήρων της Χαλκιδικής Για την Ικανοποίηση της Ζήτησης με την Εφαρμογή του Μοντέλου WEAP:
Creators: name: Δεμερτζή, Κλεονίκη Αλέξανδρου
Publisher: name: Aristotle University of Thessaloniki
Year: 2011
Subjects: Μοντέλο WEAP
Κόμβοι ζήτησης
Ταμιευτήρες
Demand sites
Reservoirs

description: Το νερό είναι ένα από τα πολυτιμότερα αγαθά στον πλανήτη. Η ορθολογική διαχείριση των υδατικών πόρων αποτελεί μείζον ζήτημα για την κάλυψη των αστικών, αγροτικών και βιομηχανικών αναγκών, την προστασία των υπόγειων υδροφορέων και τη διατήρηση της ποιότητας και της ποσότητας των επιφανειακών αλλά και των υπόγειων υδάτινων αποθεμάτων. Επιπλέον, η πρόβλεψη με σύγχρονες μεθόδους και κατ’ επέκταση η πρόληψη για την αντιμετώπιση ακραίων φαινομένων, όπως οι πλημμύρες και η ξηρασία, αποτελούν μέσα για την προστασία του περιβάλλοντος, σε συνεργασία πάντα και με τους νομικούς περιορισμούς. Η Χαλκιδική αποτελεί μια περιοχή με προβλήματα στη διαθεσιμότητα του νερού και την υπεράντληση των υπόγειων υδροφορέων. Ιδιαίτερα κατά τη θερινή περίοδο η αυξημένη τουριστική δραστηριότητα αυξάνει υπερβολικά τη ζήτηση νερού. Μόνο η σωστή διαχείριση των υδατικών πόρων με την κατασκευή των κατάλληλων έργων μπορεί να αντιμετωπίσει την ικανοποίηση της ζήτησης του νερού. Το μοντέλο WEAP αποτελεί ένα διαχειριστικό μοντέλο και ένα ικανό εργαλείο με το οποίο συνδυάζεται η υδρολογία της περιοχής, η οποία διαμορφώνει τη διαθεσιμότητα των υδατικών πόρων με την πολιτική διαχείρισης της ζήτησης νερού. Η δημιουργία σεναρίων και ο αλγόριθμος των προτεραιοτήτων είναι στοιχεία του μοντέλου που βοηθούν στην εύρεση της βέλτιστης λύσης στο πρόβλημα της ικανοποίησης της ζήτησης, σε περιόδους όπου η διαθεσιμότητα υδατικών πόρων είναι ελλειμματική. Στην παρούσα διατριβή μελετάται η υδροδότηση οικισμών και η κάλυψη των αναγκών των καλλιεργειών σε νερό στην περιοχή της Χαλκιδικής από δυο ταμιευτήρες, το Χαβρία και τον Ολύνθιο. Για το λόγο αυτό δημιουργήθηκαν έξι σενάρια τα οποία αφορούν την απόκριση των ταμιευτήρων για περίοδο μελέτης 30 ετών κάτω από διάφορες συνθήκες όπως α) αρχική χωρητικότητα ταμιευτήρα κατά το έτος βάσης, β) διαφοροποίηση των εισροών στους ταμιευτήρες και γ) διαφορετική κατανομή των κόμβων ζήτησης. Από τα αποτελέσματα της διερεύνησης προκύπτει ότι για τη χρονική περίοδο των 30 ετών, οι ταμιευτήρες του Χαβρία και του Ολύνθιου παρουσιάζει έλλειψη νερού στο 2ο και 4ο σενάριο, στο τρίτο έτος της χρονοσειράς για την περίπτωση πολύ ξηρών συνθηκών (30 έτη Very dry) και για την περίπτωση έναρξης της λειτουργίας του άδειος (Empty), αντίστοιχα. Η θερινή περίοδος λόγω της έντονης τουριστικής δραστηριότητας και των υψηλών αρδευτικών αναγκών παρουσιάζεται ως η πιο ελλειμματική.
description: Water is one of the most valuable goods in the world. The rational management of water resources represents a major issue on covering urban, rural and industrial requirements, protecting the groundwater and preserving the quality and quantity of surface and underground water volume. Moreover, the prediction via current methods and the prevention for confronting extreme phenomenon, such as floods and droughts, constitute means of protecting the environment, in cooperation with legal constraints. Halkidiki represents a region with problems in water availability and the unrestrained pump of underground aquifers. Especially, during the summer period, the situation becomes worse and worse because of the increased tourist activity. Thus, only the proper management of the water resources in terms of the construction of the appropriate projects can deal with the problem of the demand satisfaction. WEAP model is an administrative model and a capable tool that combines the hydrology which defines the status of the water resources availability and the policy of managing water demand. Scenarios and the algorithm of priorities are parts of the model that contribute on finding the best solution of the water demand satisfaction at periods that supply is deficient. At the present project the water supply of settlements and the satisfaction of irrigation requirements from two reservoirs, Havrias and Olynthios, in Halkidiki area are being studied. Hence, six scenarios were created that show reservoirs’ efficiency for the next 30 years under certain circumstances such as a) the initial storage of the reservoir at the current account year, b) the variation of the inflows at the reservoirs and c) the different allocation of the demand sites. For the time period of 30 years, the results have shown that the Havrias reservoir and the Olynthios reservoir have deficit of water at the second and the forth scenarios, in the third year of the time period under very dry circumstances and when the reservoir starts working empty. The summer period due to high touristic activity and high irrigation requirements appears to be the one that has deficit.